Anders Lindbäck

Anders Lindbäck (sündinud 3. mail 1988 Gävles) on Rootsi jäähokimängija, kes mängib väravavahina Rootsi kõrgliigaklubis Brynäs IF.

Ta alustas Brynäsis ka klubikarjääri. Hooajal 2009–10 mängis ta Timrå IK-s.

2008. aastal valis Nashville Predators ta NHL-i draftis 207. valikuna. Predatorsi meeskonnas debüteeris ta NHL-is hooajal 2010–11. NHL-is on ta mänginud veel Tampa Bay Lightningi, Dallas Starsi, Buffalo Sabresi ja Arizona Coyotesi meeskonnas.

2016. aasta detsembris naasis Lindbäck Rootsi kõrgliigasse, liitudes Rögle BK-ga. 2017. aasta juulis sõlmis ta taas lepingu Nashville Predatorsiga, kuid sai hooajal 2017–18 mänguaega ainult Predatorsi farmklubis Milwaukee Admirals AHL-is. Samal hooajal osales ta AHL-i tähtede mängul. Pärast seda mängis ta hooajal 2018–19 Šveitsi kõrgliigaklubis HC Davos.

2019. aasta mais sõlmis ta üheaastase lepingu KHL-i klubiga Nižni Novgorodi Torpedo. Aastatel 2020–2022 mängis ta samas liigas Jokerite meeskonnas.

2022. aasta mais naasis Lindbäck oma esimesse koduklubisse Brynäs.

2010. aasta jäähoki maailmameistrivõistlustel võitis ta Rootsi jäähokikoondise koosseisus pronksmedali.

 Viited 

 Välislingid 

 Anders Lindbäck NHL.com lehel
 Anders Lindbäck hockeydb.com lehel

Kategooria:Rootsi jäähokiväravavahid
Kategooria:Nashville Predatorsi mängijad
Kategooria:Tampa Bay Lightningi mängijad
Kategooria:Dallas Starsi mängijad
Kategooria:Buffalo Sabresi mängijad
Kategooria:Arizona Coyotesi mängijad
Kategooria:Brynäs IF-i mängijad
Kategooria:Tampere Ilvese jäähokimängijad‏‎
Kategooria:Rögle BK mängijad
Kategooria:HC Davosi mängijad
Kategooria:Nižni Novgorodi Torpedo mängijad
Kategooria:Jokerite mängijad
Kategooria:Sündinud 1988